
2. [bookmark: _Toc209689609]UVOD
Obveza izrade provedbenih programa jedinica lokalne i područne (regionalne) samouprave definirana je člankom 26. Zakona o sustavu strateškog planiranja i upravljanja razvojem Republike Hrvatske (NN 123/17, 151/22) dok je obvezni sadržaj dokumenta propisan člankom 12. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 37/23). Provedbeni program Općine Hlebine za razdoblje od 2026. do 2029. godine predstavlja drugu generaciju kratkoročnih akata strateškog planiranja. Donosi ga načelnica kao izvršno tijelo Općine Hlebine za razdoblje od četiri godine i moguće ga je u tijeku provedbe ažurirati ako se ukaže potreba. 
Kako bi se osigurao kontinuitet upravljanja lokalne samouprave i omogućilo jasnije praćenje provedbe dokumenta, provedbeni program obuhvaća razdoblje od početka 2026. do kraja 2029. godine. 
Provedbeni program Općine Hlebine usklađen je s Nacionalnom razvojnom strategijom Republike Hrvatske do 2030. godine, sektorskim strategijama na nacionalnoj razini i Planom razvoja Koprivničko-križevačke županije za razdoblje 2021.-2027. Doprinosi realizaciji Posebnog cilja 2 Socijalno osjetljiva županija i Posebnog cilja 3 Pametna i zelena županija Plana razvoja Koprivničko-križevačke županije za razdoblje 2021.-2027.
U sljedećem razdoblju nastavit će se provedba programa demografske obnove dodjelom potpora za rješavanje stambenog pitanja mladih obitelji, kao i različitih pomoći za djecu i mlade te ovisno o potrebama uvođenjem novih mjera za ostanak ili doseljavanje stanovnika u Općinu. Mjere i aktivnosti pomoći i podrške najranjivim skupinama društva ostaju važan dio djelovanja Općine, a planirana su i ulaganja u socijalnu infrastrukturu. 
Daljnje unaprjeđenje sportske infrastrukture te doprinos razvoju nove društvene, turističke i kulturne infrastrukture, podrška radu organizacija civilnog društva, kao i poticaj otvaranju novih smještajnih kapaciteta važan su čimbenik djelovanja Općine.
Nastavak ulaganja u komunalnu i prometnu infrastrukturu doprinijet će pozitivnom trendu  povećanja kvalitete života stanovnika Općine Hlebine. 
Daljnje unaprjeđenje rada Jedinstvenog upravnog odjela, nastavak razvoja kvalitetnih partnerskih odnosa i suradnje s Koprivničko-križevačkom županijom, njezinim institucijama i ostalim jedinicama lokalne samouprave s ciljem pripreme novih razvojnih projekata i razmjene pozitivnih iskustava i prakse od velike je važnosti za Općinu. 



2.1. [bookmark: _Toc209689610]DJELOKRUG RADA OPĆINE HLEBINE

Ustavom Republike Hrvatske (NN 56/90, 135/97, 08/98, 113/00, 124/00, 28/01, 41/01, 55/01, 76/10, 85/10. i 05/14), Zakonom o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19. i 144/20) i Statutom Općine Hlebine („Službeni glasnik Koprivničko-križevačke županije“ 10/09, 5/13, 3/18, 6/20, 3/21. i 7/25) definiran je samoupravni djelokrug  rada Općine. 
U članku 13. Statuta Općine Hlebine („Službeni glasnik Koprivničko-križevačke županije“ 10/09, 5/13, 3/18, 6/20, 3/21. i 7/25) stoji da je Općina samostalna u odlučivanju u poslovima iz svojeg samoupravnog djelokruga u skladu s Ustavnom Republike Hrvatske i zakonom te podliježe samo nadzoru zakonitosti rada i akata tijela Općine. 
Člankom 14. Statuta Općine Hlebine („Službeni glasnik Koprivničko-križevačke županije“ 10/09, 5/13, 3/18, 6/20, 3/21. i 7/25) definirano je da Općina u svojem samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:
· uređenje naselja i stanovanje,
· prostorno i urbanističko planiranje,
· komunalno gospodarstvo,
· brigu o djeci,
· socijalnu skrb,
· primarnu zdravstvenu zaštitu,
· odgoj i osnovno obrazovanje,
· kulturu, tjelesna kulturu i sport,
· zaštitu potrošača, 
· zaštitu i unapređenje prirodnog okoliša,
· protupožarnu i civilnu zaštitu, 
· promet na svojem području te
· ostale poslove sukladno posebnim zakonima.


2.2. [bookmark: _Toc209689611]VIZIJA OPĆINE HLEBINE

Vizija je smjer koji Općina Hlebine planira u budućem razdoblju. 
Vizija Općine Hlebine: 
Općina Hlebine - mjesto za siguran i kvalitetan život, prostor očuvane prirode, izgrađene infrastrukture, održive poljoprivrede i prepoznatljive turističke ponude 

2.3. [bookmark: _Toc209689612]MISIJA OPĆINE HLEBINE

Misija je doprinos ostvarivanju prethodno definirane vizije i glasi: 
Općina Hlebine kontinuirano brine o uvjetima života svih skupina stanovnika, stvara preduvjete za razvoj turizma i poljoprivrede te doprinosi očuvanju tradicije i prirodne baštine.

2.4. [bookmark: _Toc209689613]ORGANIZACIJSKA STRUKTURA OPĆINE HLEBINE

U skladu s Pravilnikom o Izmjeni Pravilnika o unutarnjem redu Jedinstvenog upravnog odjela Općine Hlebine koji donosi načelnica Općine Hlebine uređuje se sistematizacija radnih mjesta u Jedinstvenom upravnom odjelu Općine Hlebine koja sadrži popis radnih mjesta, opis radnih mjesta, stručne i druge uvjete te broj izvršitelja na pojedinom radnom mjestu. 
Temeljem gore navedenog utvrđena su sljedeća radna mjesta u Jedinstvenom upravnom odjelu Općine Hlebine: 
Službenici:
1. Pročelnik Jedinstvenog upravnog odjela – 1 izvršitelj;
2. Referent – komunalni redar – 1 izvršitelj;
3. Administrativni referent – 1 izvršitelj;
4. Referent za računovodstvene poslove – 2 izvršitelja; 
[bookmark: _Toc89854462]Namještenici:
1. Komunalni radnik – 1 izvršitelj.


[bookmark: _Toc209433546]Slika 1. Grafički prikaz organizacijske strukture Jedinstvenog upravnog odjela Općine Hlebine

Izvor: Općina Hlebine

Općina Hlebine ima vlasničke udjele u sljedećim subjektima:
· Drava Kom d.o.o. za gospodarenje otpadom kao član društva s još 10 općina s područja Koprivničko-križevačke županije;
· Glas Podravine d.o.o. za izdavačku i tiskarsku djelatnost kao član društva s Gradom Koprivnicom i još 10 općina s područja Koprivničko-križevačke županije te Glasom Slavonije. 
Općina nema proračunskih korisnika.


3. [bookmark: _Toc209689614]OPIS RAZVOJNIH IZAZOVA I RAZVOJNIH POTREBA
3.1. [bookmark: _Toc209689615] GEOGRAFSKA I ADMINISTRATIVNA OBILJEŽJA

Općina Hlebine osnovana je 1993. godine Zakonom o područjima županija, gradova i općina u Republici Hrvatskoj (NN 86/06, 125/06, 16/07, 95/08, 46/10, 145/10, 37/13, 44/13, 45/13 i 110/15) kao jedinica lokalne samouprave. Odlukom o razvrstavanju jedinica lokalne i područne (regionalne) samouprave prema stupnju razvijenosti (NN 3/24) razvrstana je u IV. skupinu sa vrijednošću indeksa razvijenosti od 97,505% i ima status potpomognutog područja. 
Prema podacima Prostornog plana uređenja Općine Hlebine – nove generacije smještena je u središnjem dijelu Koprivničko-križevačke županije i graniči s Općinama Gola, Molve, Novigrad Podravski, Koprivnički Bregi i Peteranec. Prostire se na površini od 30,74 km2, i obuhvaća 1,77% ukupne površine Koprivničko-križevačke županije.
Općina Hlebine zajedno s Gradom Koprivnicom i Općinama Drnje, Đelekovec, Koprivnički Bregi, Koprivnički Ivanec, Novigrad Podravski, Peteranec, Rasinja i Sokolovac čini manje urbano područje Koprivnica[footnoteRef:1]. Time se jača uloga Grada Koprivnice kao pokretača gospodarskog razvoja navedenog područja uspostavom mehanizma Integriranih teritorijalnih ulaganja kojim se omogućuje integriranje projekata iz više različitih fondova EU, različitih sektora ili lokacija. Strateška podloga za provedbu navedenog mehanizma je Integrirani teritorijalni program za razdoblje 2021.-2027. [1:  Sukladno Zakonu o regionalnom razvoju Republike Hrvatske (NN 147/14, 123/17 i 118/18) manja urbana  područja su gradovi koji imaju manje od 35.000 stanovnika, a čije središnje naselje ima više od 10.000 stanovnika i/ili je sjedište županije. ] 

3.2. [bookmark: _Toc209689616] DEMOGRAFSKA KRETANJA 

U sastavu Općine Hlebine nalaze se dva naselja: Hlebine i Gabajeva Greda. Prema podacima iz Popisa stanovništva 2021. godine na području Općine živjelo je 1.180 stanovnika što u odnosu na podatke dobivene Popisom stanovništva 2011. godine predstavlja smanjenje za 124 stanovnika. Stopa nataliteta u 2023. godini iznosila je 7,6‰ dok je stopa mortaliteta iznosila 16,9‰ i ukazuje na negativan prirodni prirast od -9,3‰ što znači da je na 9 rođenih osoba umrlo 20 osoba[footnoteRef:2]. Navedeno predstavlja izazov ne samo za lokalnu razinu već je izraženo i na regionalnoj i nacionalnoj razini. Prosječna gustoća naseljenosti bila je 38,38 stanovnika/km².  [2:  Izvor: Status zdravlja pučanstva Koprivničko-križevačke županije u 2023.; Zavod za javno zdravstvo Koprivničko-križevačke županije] 

Promatrajući spolnu strukturu stanovništva, u Općini Hlebine 48,5% stanovnika činile su osobe muškog spola dok je 51,5% osoba bilo ženskog spola. Prosječna starost stanovništva iznosila je 43,8 godina, indeks starenja 137,8% dok je koeficijent starosti bio 30,3%. 
Prema starosnoj strukturi, u Općinama Hlebine živjelo je 259 stanovnika od 0-19 godina (21,9%), 325 stanovnika u dobi od 20-44 godine (27,5%), 331 stanovnika u dobi od 45-64 godine (28,1%) te 265 stanovnika u dobi od 65 i više godina (22,5%) što ukazuje na postupno starenje stanovništva. 
Na području Općine Hlebine većina stanovnika su Hrvati (91,95%), a najveći dio populacije osim Hrvata čine Romi, 7,29%. 
Sukladno svemu navedenom, Općina kontinuirano različitim mjerama i poticajima nastoji doprinijeti demografskoj obnovi i zadržavanju postojećeg stanovništva na svom području. U 2024. godini dodijeljene su 3 potpore za rješavanje stambenog pitanja mladih obitelji, isplaćeno je 8 novčanih naknada za novorođenčad, sufinancirana je nabava školskih radnih materijala za 62 osnovnoškolca i 22 srednjoškolca te isplaćene božićnice za 12 studenata s područja Općine. 
3.3. [bookmark: _Toc209689617] OBRAZOVNA, KULTURNA I SPORTSKA INFRASTRUKTURA

U Općini Hlebine predškolski odgoj i obrazovanje provodi se u dječjem vrtiću „Leptirić“ organiziranom u dvije odgojno-obrazovne skupine, mješovitoj jasličkoj i mješovitoj vrtićkoj odgojno-obrazovnoj skupini. Dječji vrtić je od 2019. godine podružnica dječjeg vrtića „Igra“. Općina Hlebine sufinancira troškove rada dječjeg vrtića.
Osnovno obrazovanje odvija se u Područnoj školi „Josip Generalić“ u Hlebinama koju je u školskoj godini 2024/2025. pohađalo 116 učenika raspoređenih u 9 razrednih odjela. Područna škola sastavni je dio Osnovne škole „Fran Koncelak“ Drnje.
Na području Općine Hlebine djeluje Galerija naivne umjetnosti kao izdvojeni odjel Muzeja Grada Koprivnice i Galerija „Grunt Generalić“ 
Sukladno podacima iz Registra kulturnih dobara Republike Hrvatske Ministarstva kulture i medija u Općini Hlebine nalaze se dva zaštićena nepokretna kulturna dobra, Crkva sv. Katarine i župni dvor te Galerija naivne umjetnosti Hlebine i društveni dom, Slikanje uljanim bojama na staklu u maniri naive „Hlebinske slikarske škole" nematerijalno je zaštićeno kulturno dobro, a  ujedno predstavlja najveći kulturni i turistički potencijal Općine obzirom da su Hlebine prepoznate u cijelom svijetu kao “kolijevka” naivne umjetnosti. Prema Registru udruga, na dan 4. lipnja 2025. godine u Općini Hlebine bilo je aktivno ukupno 8 udruga, od čega dvije udruge čije područje djelovanja su kultura i umjetnost (Udruga „Stari zanati“ i Hlebinski kipari i slikari naive). 
Sportske udruge, njih 4 uključuju 1 nogometni klub, 2 ribolovna kluba i 1 lovačku udrugu. Njihovo djelovanje financirano je sukladno provedenom Javnom pozivu, a temeljem Programa financiranja javnih potreba u sportu. Tijekom 2024. godine izgrađeno je i opremljeno vanjsko vježbalište u Hlebinama sa 13 sprava za vježbanje. 


Osnovne potrebe u osnovnom školstvu te predškolskom odgoju i obrazovanju obuhvaćaju ulaganja u izgradnju objekata obrazovne i popratne infrastrukture odnosno novu školu sa sportskom dvoranom te park i dječji bazen uz dječji vrtić. Ulaganja u kulturnu i sportsku infrastrukturu odnose se na izgradnju Interpretacijskog centra i investiciju u sportske terene u naselju Hlebine. 
3.4. [bookmark: _Toc209689618] ZDRAVSTVENA I SOCIJALNA SKRB

U Općini Hlebine djeluju jedna ordinacija opće (obiteljske) medicine i jedna privatna ljekarna. Ordinacije dentalne medicine nema pa mještani po navedenu uslugu odlaze u obližnji Novigrad Podravski ili u grad Koprivnicu. Sukladno Evidenciji fizičkih osoba koje profesionalno pružaju socijalne usluge Ministarstva rada, mirovinskoga sustava, obitelji i socijalne politike iz veljače 2024. godine na području općine nalazio se jedan obiteljski dom za smještaj/boravak 20 korisnika. 
Tijekom 2024. godine u suradnji s Gradskim društvom Crvenog križa Koprivnica i klubom „Mariška“ organizirana je pomoć u kući za starije i nemoćne osobe kroz program zapošljavanja žena u koji su bile uključene četiri gerontodomaćice koje su brinule za 28 korisnika. 
Pravo na sufinanciranje troškova stanovanja osvarilo je 14 korisnika, a osobama u potrebi dodijeljeno je 105 uskrsnica i božićnica. 
Na području Općine Hlebine u 2023. godini živjele su 242 osobe s invaliditetom što čini udio od 1,3% svih osoba s invaliditetom u Koprivničko-križevačkoj županiji[footnoteRef:3]. [3:  Izvor: Izvješće o osobama s invaliditetom u Republici Hrvatskoj u 2023.; Hrvatski zavod za javno zdravstvo] 

Obzirom na demografska kretanja na području Općine javlja se potreba za uspostavom dnevnog boravka za starije osobe, a postoji i daljnja potreba za gerontodomaćicama.
3.5. [bookmark: _Toc209689619] CIVILNA ZAŠTITA I SIGURNOST 

Općina Hlebine redovito sufinancira djelovanje Dobrovoljnog vatrogasnog društva Hlebine i Hrvatske gorske službe spašavanja - stanice Koprivnica s ciljem unaprjeđenja civilne zaštite i sigurnosti lokalnog stanovništva i imovine. 
Analizom stanja sustava civilne zaštite na području Općine Hlebine za 2024. godinu definirane su sljedeće operativne snage zaštite i spašavanja: Stožer civilne zaštite Općine Hlebine, povjerenici civilne zaštite i njihovi zamjenici, koordinatori na lokaciji, pravne osobe od interesa za sustav civilne zaštite, operativne snage vatrogastva, Hrvatski Crveni križ - GDKC, Hrvatska gorska služba spašavanja - stanica Koprivnica i udruge građana. Na području Općine nema izgrađenih i klasificiranih javnih i grupnih skloništa.


Dobrovoljno vatrogasno društvo Hlebine broji ukupno 50 članova od čega 24 operativna. Sukladno zakonodavnoj regulativi, u svibnju 2024. godine Općinsko vijeće Općine Hlebine usvojilo je Procjenu rizika od velikih nesreća za Općinu Hlebine, a u lipnju 2024. godine izrađen je i Plan djelovanja civilne zaštite Općine Hlebine. Ovako ustrojeni sustav civilne zaštite trenutno omogućava izvršavanje svih zadaća sustava civilne zaštite. 
3.6. [bookmark: _Toc209689620] GOSPODARSTVO I KRETANJE ZAPOSLENOSTI

Najznačajnija djelatnost na području Općine Hlebine u 2024. godini prema Nacionalnoj klasifikaciji djelatnosti (NKD 2007.) bila je G - trgovina na veliko i malo, popravak motornih vozila i motocikala u kojoj je poslovalo 3 poduzetnika. Po jedan poduzetnik poslovao je u djelatnosti A - poljoprivreda, šumarstvo i ribarstvo, F - građevinarstvo, H - prijevoz i skladištenje, I - djelatnosti pružanja smještaja te pripreme i usluživanja hrane, J - informacije i komunikacije te M - stručne znanstvene i tehničke djelatnosti. Tijekom 2024. godine na području Općine Hlebine aktivno je poslovalo 9 poduzetnika, 8 mikro trgovačkih društava i 1 malo trgovačko društvo, 78 obiteljskih poljoprivrednih gospodarstava te 11 obrta[footnoteRef:4]. U odnosu na 2019. godinu povećan je broj obrta, ali je uočen značajni pad broja obiteljskih poljoprivrednih gospodarstava (s 122 u 2019. na 78 u 2024. godini). Općina Hlebine nema aktivnih poduzetničkih zona.  [4: Izvor: Financijska agencija www.infobiz.fina.hr; Agencija za plaćanja u poljoprivredi, ribarstvu i ruralnom razvoju] 

Prema Izvješću Upravnog odjela za gospodarstvo, komunalne djelatnosti i poljoprivredu Koprivničko-križevačke županije o provedbi mjera iz Programa Poljoprivreda, Općina Hlebine raspolagala je s 425,25 ha državnog poljoprivrednog zemljišta u 2023. godini. Poljoprivredno zemljište na području Općine Hlebine sukladno ARKOD evidenciji na dan 31. prosinca 2024. godine obuhvaćalo je površinu od 1.552,73 ha. Najviše obradive poljoprivredne površine odnosilo se na oranice, livade i voćnjake. Najveći izazovi poljoprivrede ovog prostora su još uvijek neriješeni imovinsko-pravni odnosi, usitnjenost posjeda, većina obiteljskih poljoprivrednih gospodarstava su staračka i kontinuirani proces deagrarizacije. 
Temeljem Popisa stanovništva 2021. godine u Općini Hlebine zaposleno je bilo 405 stanovnika odnosno 34,3% ukupnog stanovništva, dok su umirovljenici činili udio od 24,4% ukupnog broja stanovnika (288 stanovnika). Prema podacima Hrvatskog zavoda za zapošljavanje Područnog ureda Križevci u prosincu 2024. godine s područja Općine Hlebine bile su evidentirane 22 nezaposlene osobe.
Općina Hlebine zajedno s Općinama Gola, Legrad, Molve, Novigrad Podravski i Virje suosnivač je Turističke zajednice područja „Središnja Podravina“ čije djelovanje i sufinancira. Prostor Općine obiluje bogatstvom kulturne i prirodne baštine što predstavlja potencijal za razvoj ruralnog, ribolovnog i cikloturizma. Naivno slikarstvo, očuvana priroda i rijeka Drava te umjetna jezera uz Gabajevu Gredu čine ovaj prostor posebnim. Na području Općine Hlebine nalaze se dva objekta sa smještajnim kapacitetima (2 studio apartmana i 2 apartmana). 
Obzirom na nedostatak smještajnih kapaciteta na području Općine postoji potreba za uvođenje novih sufinanciranja za otvaranje smještajnih kapaciteta. 
3.7. [bookmark: _Toc209689621] PROMETNA I KOMUNALNA INFRASTRUKTURA

Sustav javne vodoopskrbe Općine Hlebine pripada vodoopskrbnom sustavu Koprivnica. Vodoopskrba je uspostavljena u naselju Hlebine i jednim djelom u Gabajevoj Gredi dok se za preostli dio naselja Gabajeva Greda izrađuje projektno-tehnička dokumentacija. Domaćinstva koja nisu priključena na vodoopskrbni sustav opskrbljuju se vodom iz vlastitih bunara. Prema podacima Koprivničkih voda d.o.o. u 2023. godini na vodoopskrbnu mrežu u naselju Hlebine bilo je priključeno 207 kućanstava i 15 poslovnih korisnika, a u naselju Gabajeva Greda 17 priključaka. Projektom izgradnje vodnokomunalne infrastrukture Aglomeracije Koprivnica kojim je obuhvaćeno naselje Hlebine izgrađeno je 13.102 m mreže odvodnje te 3 crpne stanice. Električnom energijom pokrivena su sva naselja Općine Hlebine. Plinski opskrbni sustav izgrađen je u naselju Hlebine, dok u naselju Gabajeva Greda nema izvedene plinoopskrbne mreže.

Općina Hlebine je 2022. godine zajedno s Općinama Legrad, Đelekovec, Gola, Novigrad Podravski, Peteranec i Koprivnički Ivanec usvojila Zajednički Akcijski plan energetski i klimatski održivog razvitka (JOINT SECAP) Koprivničke Podravine s ciljem gospodarskog i energetskog razvitka, smanjenja emisije CO2, postizanja ekološke i energetske održivosti te prilagodbe klimatskim promjenama. 
Rekonstrukcijom sustava javne rasvjete koji se odvijao u dvije faze, 273 zastarjelih rasvjetnih tijela zamijenjeno je LED svjetiljkama te su naselja Hlebine i Gabajeva Greda u potpunosti pokriveni energetski učinkovitom javnom rasvjetom. 
U 2024. godini Općina Hlebine dodijelila je 2 potpore kućanstvima za podizanje njihove energetske učinkovitosti, a kontinuirano ulaže i u energetsku učinkovitost vlastite imovine i zgrada javne namjene. 
Prema Izvješću o provedbi Plana gospodarenja otpadom Općine Hlebine za 2023. godinu, javnu uslugu sakupljanja komunalnog otpada na području Općine Hlebine obavlja komunalno poduzeće Drava Kom d.o.o. Na kućnom pragu sakuplja se miješani komunalni otpad, papir, plastika i glomazni otpad. Sukladno određenom rasporedu stanovnicima je na raspolaganju i mobilno reciklažno dvorište. U svakom naselju Općine postavljen je jedan zeleni otok, u Hlebinama za staklo, tekstil i metal, a u Gabajevoj Gredi za papir i staklo. 
Prometnice od regionalnog značaja koje prolaze prostorom Općine Hlebine sukladno Prostornom planu uređenja Općine Hlebine – nove generacije su:
· županijska cesta ŽC 2114 Drnje – Hlebine – Molve (ŽC 2114) duljine 9.145 m i
· županijska cesta ŽC 2147 A.G. Grada Koprivnice - Koprivnički Bregi - Hlebine  (ŽC 2114) u duljini od 2.098 m.
Prometnice od lokalnog značaja su nerazvrstane ceste kojih na području Općine ima u duljini od 67.562 m. Sukladno Izvješću o radu za 2023. godinu, Županijska uprava za ceste Križevci upravljala je s 11.242 m županijskih cesta u Općini Hlebine koja pripada području Cestarije Koprivnica. 
Naselja Hlebine i Gabajeva Greda pokrivena su telekomunikacijskom mrežom, a usluge korisnicima pruža nekoliko operatera. 
Osnovne potrebe prometne i komunalne infrastrukture odnose se na nastavak izgradnje vodoopskrbne mreže u naselju Gabajeva Greda, nastavak izgradnje i rekonstrukciju pješačkih staza, asfaltiranje i modernizaciju nerazvrstanih i županijskih cesta, daljnu uspostavu sustava energetski učinkovite javne rasvjete na prostorima od javnog interesa u Općini Hlebine, kao i jačanje energetske učinkovitosti zgrada javne namjene. 
3.8. [bookmark: _Toc209689622] STANJE OKOLIŠA 

Klimu područja Općine Hlebine karakteriziraju izražene temperaturne razlike s količinom padalina između 775 – 780 mm. Prosječna godišnja temperatura iznosi 10 ℃.  Prema podacima iz Prostornog plana uređenja Općine Hlebine – nove generacije  zemljište namijenjeno šumi i šumsko zemljište državnog značaja obuhvaća 471,67 ha površine Općine Hlebine. Od vodnih tijela najznačajniji je utjecaj rijeke Drave kao i umjetnih jezera nastalih eksploatacijom šljunka od kojih se neka koriste kao rekreacijski ribnjaci.
Područje Općine Hlebine bogato je prirodnom baštinom. Na površini od 738,81 ha prostire se Regionalni park Mura-Drava koji je zaštićen sukladno Zakonu o zaštiti prirode (NN 80/13, 15/18, 14/19 i 127/19). Područje Ekološke mreže prostire se na površini od 738,81 ha i obuhvaća Gornji tok Drave. 
U Općini Hlebine utvrđena su dva eksploatacijska polja ugljikovodika, Gola i Molve, ukupne površine 140,30 ha te jedno istražno polje površine 2.933,85 ha. Također, na eksploatacijskim Prosenica I i Hotl površine 57,97 ha vrši se eksploatacija šljunka i pijeska.

4. [bookmark: _Toc209689623]PRIORITETI DJELOVANJA OPĆINE HLEBINE 
4.1. [bookmark: _Toc209689624]DOPRINOS PROVEDBI POSEBNIH CILJEVA I PRIORITETA PLANA RAZVOJA

Nastavno na opis razvojnih izazova i razvojnih potreba opisanih u poglavlju Opis razvojnih izazova i razvojnih potreba, a u skladu s Planom razvoja Koprivničko-križevačke županije za razdoblje 2021.-2027. provedbenim programom Općine Hlebine za razdoblje 2026.-2029. definirani su sljedeći prioriteti djelovanja:

2.2. Aktivna populacijska politika;
2.3. Upravljanje znanjem do učinkovitih ljudskih potencijala; 
2.4.  Razvoj socijalnih usluga;
2.5.  Razvoj civilnog društva;
2.6.  Poticanje kulturnog stvaralaštva; 
3.2. Razvoj vodno-komunalne infrastrukture; 
3.3. Održivi razvoj ruralnog i urbanog područja i pametno planiranje prostora;
3.4. Razvoj prepoznatljive turističke ponude;
3.5.  Očuvanje okoliša i promicanje učinkovitosti resursa;
3.7.  Razvoj sustava zaštite i spašavanja.

Prioritetom Aktivna populacijska politika nastoji se doprinijeti poboljšanju kvalitete života, potaknuti demografsku revitalizaciju te zadržati postojeće stanovništvo na području Općine Hlebine dodjelom financijskih potpora za rješavanje stambenog pitanja mladih obitelji, za rođenje djeteta, nabavu dječjih darova i školskih radnih materijala osnovnoškolcima i srednjoškolcima te dodjelu jednokratnih potpora studentima.

Prioritetom Upravljanje znanjem do učinkovitih ljudskih potencijala obuhvaćene su investicije u infrastrukturu za predškolski odgoj i obrazovanje te osnovnoškolsku i popratnu infrastrukturu s ciljem osiguravanja što boljih uvjeta odgoja i obrazovanja te osnovnoškolskog obrazovanja za svu djecu.

Prioritet Razvoj socijalnih usluga osigurava podršku za socijalno uključivanje ranjivih skupina te borbu protiv siromaštva i socijalne isključenosti provedbom Programa Socijalna skrb kroz isplatu jednokratnih novčanih pomoći određenim kategorijama stanovništva, financiranjem Gradskog društva Crvenog križa i drugih humanitarnih organizacija te isplatu uskrsnice i božićnice osobama u potrebi. 

Razvoj civilnog društva prioritet je kojim se nastoji pozitivno djelovati na razvoj lokalne zajednice Općine Hlebine kroz potporu djelovanju udruga u sportu realizacijom Programa Ostale društvene djelatnosti. 
[bookmark: _Hlk85608554]Kroz prioritet Poticanje kulturnog stvaralaštva doprinosi se razvoju programa i projekata organizacija u kulturi koje rade na očuvanju tradicije i kulturno povijesnih vrijednosti te se potiče očuvanje kulturne baštine ulaganjima u kulturnu infrastrukturu područja Općine Hlebine.  

Prioritetom Razvoj vodno-komunalne infrastrukture planirano je ulaganje u sustav vodoopskrbe u naselju Gabajeva Greda s ciljem podizanja životnog standarda te zaštite okoliša i zdravlja stanovništva s područja Općine Hlebine.

Prioritet Održivi razvoj ruralnog i urbanog područja i pametno planiranje prostora potiče razvoj lokalne zajednice i doprinosi stvaranju pretpostavki za razvoj pametnih naselja kapitalnim ulaganjima u izgradnju i/ili modernizaciju lokalne infrastrukture te dodjelom potpora u poljoprivredi. 

Prioritetom Razvoj prepoznatljive turističke ponude nastoji se potaknuti razvoj turizma s ciljem povećanja atraktivnosti turističke ponude i jačanja konkurentnosti turizma na području Općine Hlebine.

Očuvanje okoliša i promicanje učinkovitosti resursa prioritet je kojim su obuhvaćene investicije  energetske obnove objekata javne namjene te poticanje energetske učinkovitosti u kućanstvima dodjelom potpora s ciljem zaštite okoliša, smanjenja potrošnje energije i povećanja standarda te sigurnosti stanovništva Općine Hlebine. 

Kroz prioritet Razvoj sustava zaštite i spašavanja poboljšat će se učinkovitost sustava zaštite i spašavanja potporom radu operativnih snaga sustava civilne zaštite te zaštite i spašavanja te izradom potrebne dokumentacije radi smanjenja rizika i potencijalnih šteta od elementarnih nepogoda, povećanja sigurnosti stanovnika, kao i svih sudionika sustava zaštite i spašavanja od velikih nesreća.

4.2. [bookmark: _Toc204764361][bookmark: _Toc209689625]DOPRINOS PROVEDBI CILJEVA ODRŽIVOG RAZVOJA UN AGENDE 2030

Mjere navedene u provedbenom programu Općine Hlebine doprinose realizaciji sljedećih ciljeva održivog razvoja UN Agende 2030:

SDG 1. Iskorijeniti siromaštvo svugdje i u svim njegovim oblicima – mjera Borba protiv siromaštva i socijalne isključenosti.

SDG 2. Iskorijeniti glad, osigurati dostatne količine hrane i bolju prehranu te promicati održivu poljoprivredu – mjera Modernizacija i specijalizacija poljoprivrednih proizvođača i razvoj lovnog gospodarstva;

SDG 3. Osigurati zdrav život i promicati blagostanje svih ljudi svih starosnih skupina – mjera Osnaživanje sporta.

SDG 4. Osigurati uključivo i pravedno obrazovanje i promicati prilike za cjeloživotno učenje svim ljudima – mjera Razvoj obrazovne infrastrukture i programa u predškolskom, osnovnom, srednjem i visokom školstvu i usklađivanje obrazovnih programa s potrebama tržišta rada.

SDG 6. Osigurati dostupnost i održivo upravljanje vodama te zdravstvene uvjete za sve – mjera Razvoj sustava vodoopskrbe, odvodnje i pročišćavanja otpadnih voda.

SDG 7. Osigurati financijski dostupnu, pouzdanu, održivu i modernu energiju za sve – mjera Poticanje energetske učinkovitosti u javnom i privatnom sektoru i korištenje obnovljivih izvora energije gradnjom poslovne i javne infrastrukture te stambenog sektora.

SDG 9. Izgraditi otpornu infrastrukturu, promicati uključivu i održivu industrijalizaciju i poticati inovacije – mjere Marketinška potpora razvoju županijskog turizma; Revitalizacija kulturne i prirodne baštine te ostala ulaganja u turizam u funkciji gospodarskog razvoja

SDG 11. Učiniti gradove i ljudska naselja uključivima, sigurnima, otpornima i održivima – mjere Poticanje demografske obnove i zadržavanje postojećeg stanovništva, Valorizacija i očuvanje kulturno povijesnih vrijednosti i poticanje razvoja kulturnog 
 stvaralaštva., Razvoj pametnih naselja te Razvoj sustava civilne zaštite i poboljšanje sustava zaštite i spašavanja od velikih nesreća. 

4.3. [bookmark: _Toc209689626]DOPRINOS PROVEDBI ZAJEDNIČKIH PRIORITETA EU

Europska unija je za razdoblje 2021.-2027 definirala Zajedničke prioritete razvoja: digitalna transformacija i zelena tranzicija. 

Doprinos digitalnoj transformaciji kroz digitalizaciju javnih usluga, razvoj digitalnih platformi i razvoj digitalnih vještina očituje se u sljedećim mjerama:

· Razvoj pametnih naselja;
· Razvoj sustava civilne zaštite i poboljšanje sustava zaštite i spašavanja od velikih nesreća;
· Lokalna uprava i administracija.




Doprinos zelenoj tranziciji očituje se očuvanjem biološke raznolikosti, osiguranjem zdravijeg i prehrambenog sustava, promicanjem zelenih investicija i osnaživanjem industrija, vidljivo je kroz provedbu sljedećih mjera:

· Razvoj sustava vodoopskrbe, odvodnje i pročišćavanja otpadnih voda;
· Razvoj pametnih naselja;
· Modernizacija i specijalizacija poljoprivrednih proizvođača i razvoj lovnog gospodarstva;
· Marketinška potpora razvoju županijskog turizma;
· Revitalizacija kulturne i prirodne baštine te ostala ulaganja u turizam u funkciji gospodarskog razvoja;
· Poticanje energetske učinkovitosti u javnom i privatnom sektoru i korištenje obnovljivih izvora energije gradnjom poslovne i javne infrastrukture te stambenog sektora;
· Komunalno gospodarstvo.




5. [bookmark: _Toc209689627] STRATEŠKI OKVIR
5.1. [bookmark: _Toc209689628]POPIS MJERA ZA PROVEDBU POSEBIH CILJEVA

Posebni cilj 2 Socijalno osjetljiva županija uključuje sljedeće mjere:

[bookmark: _Hlk85008604]2.2.1. Poticanje demografske obnove i zadržavanje postojećeg stanovništva;
[bookmark: _Hlk84498263]2.3.1 Razvoj obrazovne infrastrukture i programa u predškolskom, osnovnom, srednjem i visokom školstvu i usklađivanje obrazovnih programa s potrebama tržišta rada;
2.4.4. Borba protiv siromaštva i socijalne isključenosti; 
2.5.3. Osnaživanje sporta;
2.6.1. Valorizacija i očuvanje kulturno povijesnih vrijednosti i poticanje razvoja kulturnog 
            stvaralaštva.

Realizaciji Posebnog cilja 3 Pametna i zelena županija doprinose sljedeće mjere:

3.2.1. Razvoj sustava vodoopskrbe, odvodnje i pročišćavanja otpadnih voda;
3.3.1  Razvoj pametnih naselja;
3.3.2. Modernizacija i specijalizacija poljoprivrednih proizvođača i razvoj lovnog gospodarstva;
3.4.2. Marketinška potpora razvoju županijskog turizma;
3.4.3. Revitalizacija kulturne i prirodne baštine te ostala ulaganja u turizam u funkciji gospodarskog razvoja;
3.5.4. Poticanje energetske učinkovitosti u javnom i privatnom sektoru i korištenje obnovljivih izvora energije gradnjom poslovne i javne infrastrukture te stambenog sektora;
3.7.1 Razvoj sustava civilne zaštite i poboljšanje sustava zaštite i spašavanja od velikih nesreća.

5.2. [bookmark: _Toc209689629]KLJUČNE AKTIVNOSTI I POKAZATELJI REZULTATA

Mjera Poticanje demografske obnove i zadržavanje postojećeg stanovništva doprinosi poboljšanju kvalitete života, poticanju demografske revitalizacije te zadržavanju postojećeg stanovništva na području Općine Hlebine. Mjera uključuje sljedeće aktivnosti: dodjelu potpora za rješavanje stambenog pitanja mladih obitelji, dodjelu pomoći za nabavu dječjih darova i školskih radnih materijala za osnovnoškolsko i srednjoškolsko obrazovanje, isplatu božićnica za visokoškolsko obrazovanje, dodjelu novčanih naknada za novorođenčad. 
Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029. 




	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Ukupan dodijeljenih potpora za rođenje djeteta
	8
	8
	9
	10
	11

	Broj dodijeljenih potpora za rješavanje stambenog pitanja mladih obitelji
	3
	3
	3
	4
	4



Mjerom Razvoj obrazovne infrastrukture i programa u predškolskom, osnovnom, srednjem i visokom školstvu i usklađivanje obrazovnih programa s potrebama tržišta rada obuhvaćene su aktivnosti potpore predškolskom odgoju i obrazovanju, kapitalna ulaganja u dječji vrtić i PŠ Hlebine te aktivnosti potpore školstvu pružanjem pomoći osnovnoj školi za realizaciju tekućih aktivnosti. Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029.
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj upisane djece u vrtić
	40
	40
	40
	40
	40

	Broj uređenih i opremljenih objekata obrazovne infrastrukture
	1
	1
	1
	1
	1



Mjerom Borba protiv siromaštva i socijalne isključenosti osigurava se briga za osobe u potrebi s područja Općine kroz aktivnost dodjele subvencija, pomoći i donacija odnosno financiranje Gradskog društva Crvenog križa i drugih humanitarnih organizacija, isplatu božićnica i uskrsnica  te drugih jednokratnih novčanih pomoći za  ranjive skupine. 
Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029.
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj dodijeljenih jednokratnih novčanih potpora za ranjive skupine
	105
	105
	110
	110
	115






Mjera Osnaživanje sporta planira se provesti kroz aktivnost poticanje djelovanja sportskih udruga sufinanciranjem javnih potreba u sportu te investicijama u sportsku i popratnu infrastrukturu.
Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029. 
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2027.
	2029.

	Broj dodijeljenih potpora za razvoj sporta i rekreacije
	4
	4
	4
	4
	4

	Broj novoizgrađenih ili uređenih objekata sportske i popratne infrastrukture
	1
	1
	1
	1
	1



Mjerom Valorizacija i očuvanje kulturno povijesnih vrijednosti i poticanje razvoja kulturnog stvaralaštva potiče se djelovanje organizacija i društava u kulturi provedbom aktivnosti promicanje kulture i kulturnih sadržaja te se dodjeljuju donacije za potrebe religije dok se provedbom aktivnosti uređenja kulturne infrastrukture unaprjeđuje i čuva kulturna baština ovog kraja. 
[bookmark: _Hlk207111640]Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029. 
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj dodijeljenih potpora za sufinanciranje javnih potreba u kulturi
	1
	1
	1
	1
	1

	Broj uređenih objekata kulturne baštine
	1
	1
	1
	1
	1



Mjerom Razvoj sustava vodoopskrbe, odvodnje i pročišćavanja otpadnih voda planiran je kapitalni projekt izgradnje sustava vodoopskrbe u naselju Gabajeva Greda. Planirani rok postignuća aktivnosti, kao i konačni rok za provedbu mjere je prosinac 2026. 
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj priključaka na javnu vodoopskrbnu mrežu
	17
	1
	2
	3
	5



Mjera Razvoj pametnih naselja obuhvaća aktivnosti izgradnje pješačko-biciklističke infrastrukture, rekonstrukcije nerazvrstanih cesta te izgradnje i/ili uređenja druge lokalne infrastrukture što se odnosi na kapitalna ulaganja u građevinske objekte i opremu, izgradnju ograde na groblju u Hlebinama te izgradnju parkirališta u Hlebinama. 
Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029. 
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj izgrađenih ili uređenih objekata druge lokalne infrastrukture
	2
	1
	1
	1
	1

	Broj km novoizgrađenih pješačko-biciklističkih staza
	1
	1
	0
	0
	0

	Broj km moderniziranih nerazvrstanih cesta
	0,5
	0,5
	1
	1
	1



Mjera Modernizacija i specijalizacija poljoprivrednih proizvođača i razvoj lovnog gospodarstva planira se provesti realizacijom aktivnosti dodjele potpora poljoprivrednicima s ciljem jačanja poljoprivrede i doprinosa smanjenju procesa deagrarizacije. 
Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029. 
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj dodijeljenih potpora poljoprivrednicima
	0
	2
	3
	4
	5



Mjerom Marketinška potpora razvoju županijskog turizma nastoji se jačati turizam kao grana djelatnosti te razvijati turistički potencijal područja Općine ulaganjima u razvoj seoskog turizma provedbom aktivnosti sufinanciranje turističke djelatnosti. 
Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029. 
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj dodijeljenih potpora za sufinanciranje turističke djelatnosti 
	2
	3
	3
	3
	3


Mjera Revitalizacija kulturne i prirodne baštine te ostala ulaganja u turizam u funkciji gospodarskog razvoja planira se realizirati kroz aktivnost izgradnje turističke infrastrukture s ciljem jačanja turizma i doprinosa razvoju turističke ponude Općine Hlebine. 
Planirani rok postignuća aktivnosti je 15. prosinca 2026. i 2027. godine, s konačnim rokom za provedbu mjere u prosincu 2029. 
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj novoizgrađenih objekata turističke infrastrukture
	0
	[bookmark: _GoBack]1
	1
	1
	1



Mjera Poticanje energetske učinkovitosti u javnom i privatnom sektoru i korištenje obnovljivih izvora energije gradnjom poslovne i javne infrastrukture te stambenog sektora obuhvaća aktivnosti poticanja energetskog razvoja kućanstava i energetsku obnovu objekata javne namjene. 
Planirani rok postignuća aktivnosti poticanja energetskog razvoja kućanstava je 15. prosinca svake godine (2026.-2029.), a energetske obnove objekata javne namjene 15. prosinca 2026. godine s konačnim rokom za provedbu mjere u prosincu 2029. 
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj dodijeljenih potpora za poticanje energetske učinkovitosti kućanstava
	2
	3
	3
	4
	4

	Broj energetski obnovljenih objekata javne namjene
	0
	1
	1
	1
	1



Provedbi mjere Razvoj sustava civilne zaštite i poboljšanje sustava zaštite i spašavanja od velikih nesreća doprinosi aktivnost jačanje sustava zaštite i spašavanja na području Općine kroz koju je planirano sufinanciranje rada HGSS-a Stanice Koprivnica, izrada potrebne dokumentacije vezane za zaštitu i spašavanje te zaštitu od požara i djelovanje Dobrovoljnih vatrogasnih društava.  
Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029.
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Ukupan broj pripadnika sustava civilne zaštite na području JLS
	34
	34
	34
	34
	34


Osim mjera definiranih Planom razvoja definirane su i mjere sukladno Uputama za izradu provedbenih programa jedinica lokalne i područne (regionalne) samouprave Ministarstva regionalnoga razvoja i fondova Europske unije, a s ciljem uključivanja cjelokupnog proračuna

1. Lokalna uprava i administracija;
2. Komunalno gospodarstvo.

Mjerom Lokalna uprava i administracija obuhvaćen je redovan rad Općinskog vijeća i načelnice, vijeća nacionalnih manjina i političkih stranaka, sponzorstva, manifestacije, povrat kratkoročnih zajmova i dugoročnih kredita, troškovi provedbe izbora te financiranje rada Jedinstvenog upravnog odjela s ciljem povećanja njegove učinkovitosti i daljnjeg razvoja usluga koje Općina može pružati svojim stanovnicima. Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029. 
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj održanih sjednica Općinskog vijeća
	8
	8
	8
	8
	8

	Broj edukacija
	
4
	4
	4
	4
	4



Mjera Komunalno gospodarstvo odnosi se na kontinuirano održavanje komunalne infrastrukture na području općine Hlebine provedbom aktivnosti održavanje komunalnih objekata i infrastrukture. Navedeno uključuje održavanje javne rasvjete, nerazvrstanih cesta, poljskih puteva i vodotoka, održavanje groblja i javnih površina, održavanje čistoće javnih površina, zdravstvene, veterinarske i laboratorijske usluge te ostale komunalne poslove koji nisu drugdje svrstani. Planirani rok postignuća aktivnosti je 15. prosinca svake godine (2026.-2029.), s konačnim rokom za provedbu mjere u prosincu 2029.
	Pokazatelj rezultata
	Početna vrijednost
	Ciljne vrijednosti

	
	
	2026.
	2027.
	2028.
	2029.

	Broj održavanih komunalnih objekata i infrastrukture
	9
	9
	9
	9
	9








5.3. [bookmark: _Toc209689630]POPIS PROJEKATA OPĆINE HLEBINE

U nastavku se nalazi Tablica 1. koja prikazuje popis najvažnijih projekata Općine Hlebine u narednom periodu.

[bookmark: _Toc209433552]Tablica 1. Popis projekata Općine Hlebine
	Redni broj
	Naziv projekta
	Vrijednost projekta u eurima
	Vrijeme završetka

	1.
	Rekonstrukcija ograde groblja u Hlebinama
	80.000,00
	prosinac 2026.

	2.
	Pješačke staze
	500.000,00
	prosinac 2026.

	3.
	Nerazvrstane ceste
	410.000,00
	prosinac 2027.

	4.
	Izgradnja bazena u dječjem vrtiću u Hlebinama
	100.000,00
	prosinac 2027.

	5.
	Izgradnja parkirališta u Ulici Ljudevita Gaja u Hlebinama
	150.000,00
	prosinac 2026.

	6.
	Izgradnja tribina i rasvjete nogometnog igrališta 
	250.000,00
	prosinac 2026.

	7.
	Vodoopskrba naselja Gabajeva Greda 
	200.000,00
	prosinac 2026.

	8.
	Energetska obnova javnih objekata
	100.000,00
	prosinac 2026.

	9.
	Zgrada javne namjene
	1.500.000,00
	prosinac 2028. 

	10.
	Rekonstrukcija pješačke staze 
	50.000,00
	prosinac 2026. 

	11.
	Izgradnja turističke infrastrukture uz Ribički dom Gabajeva Greda
	100.000,00
	Prosinac 2027.

	12.
	Postavljanje rasvjete na groblju i dodatnih staza
	50.000,00
	Prosinac 2027.

	13.
	Izgradnja Tematskog parka Krste Hegedušića 
	150.000,00
	Prosinac 2028.

	14.
	Dogradnja dječjih igrališta
	100.000,00
	Prosinac 2028.

	UKUPNO:
	3.740.000,00
	


Izvor: Općina Hlebine


5.4. [bookmark: _Toc209689631]INDIKATIVNI FINANCIJSKI OKVIR ZA PROVEDBU MJERA, AKTIVNOSTI I PROJEKATA OPĆINE HLEBINE 

Indikativni financijski okvir za provedbu mjera, aktivnosti i projekata Općine Hlebine daje prikaz povezanosti istih s odgovarajućim stavkama u proračunu. U Tablici 2. nalazi se prikaz plana rashoda i izdataka po godinama za razdoblje 2026.-2029.

[bookmark: _Toc209433553]Tablica 2. Plan rashoda i izdataka u razdoblju od 2026. do 2029. godine
	GODINA
	UKUPNI RASHODI I IZDACI

	2026.
	1.887.000,00

	2027.
	2.437.000,00

	2028.
	2.145.475,00

	2029.
	1.903.359,00

	UKUPNO
	8.372.834,00












Izvor: Proračun Općine Hlebine

Ukupni planirani rashodi i izdaci u 2026. godini iznose 1.887.000,00 eura, za 2027. godinu planirani su u iznosu od 2.437.000,00 eura, u 2028. godini njihova planirana vrijednost je 2.145.475,00 eura i u 2029. godini 1.903.359,00 eura. Ukupni procijenjeni trošak provedbe mjera, projekata i aktivnosti u promatranom razdoblju iznosi 8.372.834,00 eura.






[bookmark: _Toc209433554]Tablica 3. Procijenjeni troškovi provedbe mjera u razdoblju od 2026. do 2029. godine
	BR. MJERE
	NAZIV MJERE
	PROCIJENJENI TROŠAK PROVEDBE MJERE (euri)
	POVEZNICA NA IZVOR FINANCIRANJA U PRORAČUNU

	
	
	2026.
	2027.
	2028.
	2029.
	

	1. 
	2.2.1. Poticanje demografske obnove i zadržavanje postojećeg stanovništva
	26.000,00
	26.500,00
	27.000,00
	27.000,00
	A1001 04
A1005 03
A1005 04
A1006 01

	2. 
	2.3.1. Razvoj obrazovne infrastrukture i programa u predškolskom, osnovnom, srednjem i visokom školstvu i usklađivanje obrazovnih programa s potrebama tržišta rada
	125.500,00
	229.000,00
	132.500,00
	132.500,00
	A1004 01
A1005 01
K1005 02 /iznos od 100.000,00 eura u 2027. nema stavke i planira se uvrstiti u proračun

	3. 
	2.4.4. Borba protiv siromaštva i socijalne isključenosti
	14.500,00
	15.000,00
	15.500,00
	15.500,00
	A1006 01

	4. 
	2.5.3. Osnaživanje sporta
	272.000,00
	22.000,00
	22.000,00
	22.000,00
	A1008 02/ iznos od 250.000,00 eura u 2026. nema stavke i planira se uvrstiti u proračun

	5.
	2.6.1. Valorizacija i očuvanje kulturno povijesnih vrijednosti i poticanje razvoja kulturnog stvaralaštva
	25.000,00
	510.000,00
	510.000,00
	510.000,00
	A1008 01
A1008 03
K1002 03

	6.
	3.2.1. Razvoj sustava vodoopskrbe, odvodnje i pročišćavanja otpadnih voda
	200.000,00
	0,00
	0,00
	0,00
	K1012 02

	7.
	3.3.1. Razvoj pametnih naselja
	651.500,00
	1.036.000,00
	866.000,00
	616.000,00
	K1002 01
K1002 04
K1002 05
K1009 01
K1011 02
K1011 04
K1011 06
K1011 12 / iznos od 260.000,00 eura u 2026., 750.000,00 eura u 2027., 700.000,00 eura u 2028. i 500.000,00 eura u 2029. godini nema stavke i planira se uvrstiti u proračun

	8.
	3.3.2. Modernizacija i specijalizacija poljoprivrednih proizvođača i razvoj lovnog gospodarstva
	500,00
	500,00
	500,00
	500,00
	A1001 09

	9.
	3.4.2. Marketinška potpora razvoju županijskog turizma
	2.000,00
	2.000,00
	2.000,00
	2.000,00
	A1001 07

	10.
	3.4.3. Revitalizacija kulturne i prirodne baštine te ostala ulaganja u turizam u funkciji gospodarskog razvoja
	50.000,00
	50.000,00 
	0,00
	0,00
	Iznos od 50.000,00 eura u 2026. i 50.000,00 eura u 2027. godini nema stavke i planira se uvrstiti u proračun

	11. 
	Poticanje energetske učinkovitosti u javnom i privatnom sektoru i korištenje obnovljivih izvora energije gradnjom poslovne i javne infrastrukture te stambenog sektora
	20.000,00
	25.000,00
	40.000,00
	35.000,00
	K1002 03
A1001 10

	12. 
	Razvoj sustava civilne zaštite i poboljšanje sustava zaštite i spašavanja od velikih nesreća
	27.500,00
	22.700,00
	22.900,00
	22.900,00
	A1007 01
A1007 02

	13.
	Komunalno gospodarstvo
	98.500,00
	102.500,00
	104.500,00
	104.500,00
	A1009 01
A1009 02
A1009 03
A1009 04
A1010 02
A1010 03

	14.
	Lokalna uprava i administracija
	389.000,00
	395.800,00
	402.575,00
	415.459,00
	A1001 01
A1001 02
A1001 03
A1001 05
A1001 06
A1001 11
A1001 12
A1003 01

	UKUPNO RASHODI I IZDACI  (4 godine)
	1.887.000,00
	2.437.000,00
	2.145.475,00
	1.903.359,00
	


Izvor: Proračun Općine Hlebine; Baza projekata Općine Hlebine

6. [bookmark: _Toc209689632]OKVIR ZA PRAĆENJE I IZVJEŠTAVANJE PROVEDBENOG PROGRAMA OPĆINE HLEBINE
Praćenje i izvještavanje po provedbenom programu dio je sustava strateškog planiranja sukladno Zakonu o sustavu strateškog planiranja i upravljanja razvojem Republike Hrvatske (NN 123/17, 151/22) i Pravilniku o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 44/23).

Sustav strateškog planiranja temelji se na sljedećim načelima:
1.	Načelu točnosti i cjelovitosti;
2.	Načelu učinkovitosti i djelotvornosti;
3.	Načelu odgovornosti i usmjerenosti na rezultat; 
4.	Načelu održivosti;
5.	Načelu partnerstva;
6.	Načelu transparentnosti.

Institucionalni okvir za praćenje i vrednovanje Provedbenog programa Općine Hlebine čine:
-	lokalni koordinator;
-	regionalni koordinator;
-	Koordinacijsko tijelo.

Lokalni koordinator je pravna ili fizička osoba imenovana od strane općinske načelnice, a zadužena je za obavljanje i koordinaciju poslova strateškog planiranja na razini Općine Hlebine. Za obavljanje poslova lokalnog koordinatora u Općini Hlebine zadužena je Đurđica Kovaček, administrativni referent Općine Hlebine.

Regionalni koordinator je pravna osoba osnovana s ciljem učinkovite koordinacije poslova strateškog planiranja i poticanja regionalnoga razvoja za područje jedinice područne (regionalne) samouprave. Za područje Koprivničko-križevačke županije to je PORA Regionalna razvojna agencija Koprivničko-križevačke županije. 

Koordinacijsko tijelo je središnje tijelo državne uprave nadležno za poslove regionalnoga razvoja i fondova Europske unije. Na nacionalnoj razini to je Ministarstvo regionalnoga razvoja i fondova Europske unije.




Sukladno Zakonu o strateškom planiranju i upravljanju razvojem Republike Hrvatske (NN 123/17, 151/22) Općina Hlebine putem lokalnog koordinatora jednom godišnje izvješćuje regionalnog koordinatora o provedbi provedbenog programa. Godišnje izvješće o provedbi provedbenog programa podnosi se do 15. veljače tekuće godine za prethodnu godinu te se u roku od 8 dana od dana odobrenog izvješća od strane općinske načelnice objavljuje na mrežnoj stranici Općine Hlebine. 



KLASA: 302-02/25-01/02
URBROJ: 2137-7-25-2
U Hlebinama, 22. rujan 2025.
                                                                                         OPĆINSKA NAČELNICA:
                 Božica Trnski

Načelnica Općine Hlebine


Jedinstveni upravni odjel Općine Hlebine


Pročelnik Jedinstvenog upravnog odjela - 1 izvršitelj


Komunalni radnik - 1 izvršitelj 


Referent – komunalni redar – 1 izvršitelj


Administrativni referent – 1 izvršitelj


Referent za računovodstvene poslove – 2 izvršitelja

